open-index/open-wikipedia-markdown huggingface dataset:
Aurora Mikalsen

**Aurora Mikalsen** (født 1996) er en norsk fotballspiller som er keeper for den tyske klubben FC Köln og det norske landslaget.

## Klubbkarriere
Mikalsen startet karrieren i Clausenengen i hjembyen Kristiansund. I 2012 gikk hun til Arna-Bjørnar. I Bergens-klubben ble det hovedsakelig spilletid for andrelaget i 2. divisjon. 

I 2015 vendte hun tilbake til Clausenengen, der vekslet hun mellom å spille 2. divisjon og for G19-laget. 

Før 2016-sesongen ble hun hentet til Kolbotn i Toppserien. I Kolbotn ble hun etterhvert førstekeeper. Da Manchester United var i Oslo for å spille treningskamp mot Vålerenga i juli 2019, trente Mikalsen med laget. I september ble det kjent at hun hadde signert for Manchester United. Hun fikk kun en ligacupkamp før hun forlot klubben etter ett år da kontrakten gikk ut.

I juli 2020 signerte Mikalsen for Tottenham. Etter en sesong i Tottenham gikk hun til Sandviken i juli 2021. Samme sesong var hun med å vinne klubbens første seriemesterskap, før klubben ble til SK Brann Kvinner før 2022-sesongen.

I januar 2025 signerte hun for den tyske klubben 1. FC Köln.

## Landslagskarriere

Mikalsen har aldersbestemte landskamper for J15, J16, J17, J19, og U23.

I februar 2018 ble hun tatt ut på det norske A-landslaget første gang.

Den 16. februar 2022 debuterte hun for A-landslaget mot Portugal under Algarve Cup. Hun ble samme år tatt ut i den norske troppen til EM i England 2022. 

Hun var en del av den norske troppen til VM i Australia og New Zealand 2023, hvor hun var Norges førstekeeper under mesterskapet og sto alle kampene. 

## Meritter

### Med Sandviken / Brann

* Toppserien: 2021, 2022
* Norgesmesterskapet: 2022

## Referanser


## Eksterne lenker
*
Yuma Kagiyama

**Yuma Kagiyama** (鍵山 優真, Kagiyama Yūma, født 2003) er en japansk kunstløper. Han vant sølv i den individuelle konkurransen i Vinter-OL 2022 i Beijing, og sølv i lagkonkurransen. Fire år senere under Vinter-OL 2026 i Milano-Cortina vant han individuelt sølv, og sølv i lagkonkurransen for Japan. Han vant sølv under VM i 2021, 2022 og 2024, og bronse i 2025.

Kagiyama vant gull i Vinter-OL for ungdom 2020 i Lausanne.

## OL-medaljer
* 2026  Milano -  Sølv i kunstløp, menn  Japan
* 2026  Milano -  Sølv i kunstløp, lagkonkurranse  Japan
* 2022  Beijing -  Sølv i kunstløp, menn  Japan
* 2022  Beijing -  Sølv i kunstløp, lagkonkurranse  Japan
* Ungdoms-OL 2020  Lausanne -  Gull i kunstløp, gutter  Japan

## VM-medaljer
* VM 2025  Boston -  Bronse i kunstløp, menn
* VM 2024  Montreal -  Sølv i kunstløp, menn
* VM 2022  Montpellier -  Sølv i kunstløp, menn
* VM 2021  Stockholm -  Sølv i kunstløp, menn

## ISU Grand Prix-medaljer

## Referanser


## Eksterne lenker
*
Emilie Bragstad

**Emilie Bragstad** (født 2001) er en norsk fotballspiller som spiller for den svenske klubben Hammarby.

## Klubbkarriere
Bragstad spilte i ungdomsårene for Trond og Strindheim før hun gikk til daværende Trondheims-Ørn (nå Rosenborg) i 2017.

Hun debuterte i Toppserien i oktober 2017. Hun var med da Rosenborg tok sølv i Toppserien i både 2020 og 2021. Som 18-åring ble hun plukket ut på UEFAs liste over 10 kvinnelige fotballspillere å se opp for i 2020. I 2021 ble hun nominert til årets unge spiller i Toppserien. 

I januar 2022 ble det kjent at hun hadde signert en kontrakt til 30. juni 2025 med den tyske storklubben Bayern München, men ble lånt tilbake til Rosenborg frem til sommeren 2022. Det var mest hennes eget valg å bli værende i Rosenborg et halvt år til fordi hun hadde lyst til å være med i EM i 2022, og da var viktig å få nok spilletid på våren før mesterskapet. 

I sin første sesong med Bayern München var hun med å bli tysk seriemester, men klarte ikke å spille seg til fast plass på laget og endte med syv seriekamper. I juni 2023 ble det kjent at hun ble lånt ut til Bayer Leverkusen. 

I juni 2024 signerte hun en permanent kontrakt med Bayer Leverkusen etter å ha vært ett år på lån i klubben. 

## Landslagskarriere
Bragstad har kamper for de aldersbestemte landslagene J15, J16, J17, J19 og U23. 

Som 17-åring ble hun tatt ut i Norges tropp til U19-EM 2019 i Skottland. Hun gjorde seg gjeldende i mesterskapet blant annet med 3 mål.

Hun ble i september 2020 tatt ut på A-landslaget for første gang, men måtte melde forfall grunnet en kneskade. Til samlingen i april 2021 ble hun igjen tatt ut. Debuten for A-landslaget kom på hennes tredje samling i 10-0 seieren over Armenia på Ullevaal Stadion, 16. september 2021, samme kamp som Guro Bergsvand fikk sin debut.

## Spillestil
Bragstad spiller som regel forsvar, men har blant annet spilt spiss på J19-landslaget, og også som indreløper, sentral midtbane og ving i andre sammenhenger. Ifølge henne selv og faren hennes, Bjørn Otto Bragstad, har dette gjort henne til en mer spillende midtstopper, altså at hun er teknisk god og tar med seg ballen fremover. Martin Sjögren legger også til at hun har et godt overblikk og god duellkraft. Juryen som nominerte henne til årets unge spiller i 2021, mener også at hun er teknisk god, flink til å ta med seg ballen frem i banen og sterk i lufta. De konkluderer med at hun har alle forutsetninger til å bli en midtstopper i verdensklasse.

## Personlig liv
Emilie er datter av tidligere Rosenborg- og landslagsspiller Bjørn Otto Bragstad.

## Referanser


## Eksterne lenker
*
Nottveit kraftverk

**Nottveit kraftverk** er et vannkraftverk ved Romarheimsfjorden i Modalen kommune i Vestland.

Det er et elvekraftverk som utnytter et fall på 288 meter i Nottveitelva.

Installert effekt er 5 MW fra en peltonturbin. Årsproduksjon er 13,3 GWh.

Norsk Vannkraft AS overtok 50% av Nottveit Energi AS i 2022.

## Referanser


## Kilder
* 
* NVE vannkraftdatabase
* Norsk Vannkraft AS
Ixanthus viscosus

***Ixanthus viscosus*** er en flerårig urt i søterotfamilien. Den er den eneste arten i slekta *Ixanthus*.

Den er klebrig og blir opptil 80 cm høy. Bladene er lansett- til eggformede, tilspissede og har 3–5 mer eller mindre parallelle nerver. Blomsterstanden er forgrenet, og blomstene er store og gule. Kapselen er avlang, grønnsvart og litt kjøttfull.

*Ixanthus viscosus* er endemisk for Kanariøyene der den vokser i laurbærskog. Den forekommer på Tenerife, Gran Canaria, La Palma, Gomera og Hierro. 

## Litteratur
* 
* 
* 

## Eksterne lenker
*
Lost Ark

***Lost Ark*** (koreansk: 로스트 아크) er et fantasy- og MMORPG-spill utviklet av Tripod Studio og Smilegate RPG. Det ble utgitt i Sør-Korea 4. desember 2019. Spillet ble utgitt i de europeiske og nordamerikanske regionene 11. februar 2022, hvor det blir utgitt av Amazon Games.

*Lost Ark* ble tildelt seks spillpriser i forskjellige kategorier ved Korea Game Awards 2019.

## Spillopplevelse
*Lost Ark* er hovedsakelig fokusert på «player versus environment» (engelsk, «spiller mot miljøet») og utforskning, men inneholder også PvP-elementer. Spillerne starter med å skape deres spillfigur som de da kan gjøre sterkere gjennom en hovedhistorie. Når spillerne når nivå 50 får de tilgang til flere «dungeons» og «raids», som videre kan gjøre figuren deres sterkere.

## Utvikling
*Lost Arks* utvikling startet i 2011 under kallenavnet ***Project T***.

Spillet bruker Unreal Engine 3 for å vise frem 3D-figurer i et 3D-lignende, isometrisk miljø.

### Utgivelse
*Lost Ark* var utgitt i den sørkoreanske regionen 4. desember 2019. Det er i åpen beta i den russiske regionen, og åpen for lukket betaregistrering i Japan fra 25. juni 2020.

Spillet ble utgitt 11. februar 2022 for Nord-Amerika, Latin-Amerika, Oseania og Europa. Personer som kjøpte en av de fire «founders»-pakkene tilgjengelige for spillet fikk en tre-dagers forstart ved 8. februar 2022. Spillet er utilgjengelig i Belgia og Nederland på grunn av deres lovverk rundt gambling i videospill.

## Mottakelse
*Lost Ark* har mottatt stort sett positive tilbakemeldinger ifølge omtalesamleren Metacritic.

Gøran Solbakken roser spillet ved Gamer.no, hvor han skrev at «Jeg gleder meg veldig til å starte, og hvis de første tjuetalls timene er en indikasjon, så tror jeg dette er et spill jeg kommer til å holde på med veldig lenge».

Rick Lane ved PC Gamer ga spillet en poengsum av 78 ut av 100, og roste slåssesystemet i spillet, men nevnte at historien i spillet var et svakt punkt.

## Referanser


## Eksterne lenker
*
Henry J. Mansell

**Henry Joseph Mansell** (født 10. oktober 1937 i New York City) er en amerikansk katolsk prelat og emeritert erkebiskop av Hartford.
## Liv og virke
### Bakgrunn
Henry Joseph Mansell ble født i The Bronx i New York City til Henry og Bridget (*née* Finn) Mansell.

Han gikk på Cathedral College, et forberedelsesseminar for erkebispedømmet som lå på Manhattan, årene 1951 til 1957, og begynte så ved St. Joseph's Seminary i Dunwoodie, der han tok bakkalaureat i 1959. He studied at the Pontifical North American College (NAC) og Det pavelige universitet Gregoriana i Roma.

### Prest
Mansell ble den 19. desember 1962 presteviet for erkebispedømmet New York av erkebiskop Martin O'Connor, på NAC i Roma. Han tok lisensiat i teologi ved Gregoriana i 1963, og tok videreførende studier ved Catholic University of America i Washington, D.C. til 1965.

Mansell var sogneprest for menigheter i Harrison, i Bronx, og i Larchmont.[2] Han ble direktør for *Office of Parish Councils* den 9. juni 1972, og visekansellist for erkebispedømme New Yotk den 1. juli 1985. Senere ble han *Director of Priest Personnel* kansellist (1988) i erkebispedømmet.

### Biskop
Pave Johannes Paul II utnevnte ham den 24. november 1992 til hjelpebiskop i New York og titulærbiskop av *Marazanae*. Paven personlig bispeviet ham den 6. januar året etter; medkonsekrerende var biskopene Giovanni Battista Re, Statssekreteriatats substitutt, og Justin Francis Rigali sekretær for Bispekongregasjonen.

Den 18. april 1995ble han utnevnt til biskop av Buffalo og den 12. juni samme år ble han innført i dette embede.
### Erkebiskop
Den  20. februar 2003 ble han utnevnt til erkebiskop av Hartford, og den 18. desember ble han innført i embedet.

I 2012 gav erkebiskop Henry Mansell den katolske presten Michael DeVito fra småbyen Suffield (Connecticut), kanonisk advarsel for å ha medvirket ved bryllup av et samkjønnet par. Han er proponent for den tradisjonelle latinske msse.

Den 29. oktober 2013 innvilget pave Frans hans alderbetingede fratreden.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Henry J. Mansell* (1937-) *1993

## Referanser
John Richard McNamara

**John Richard McNamara** (født 4. september 1927 i Boston i Massachusetts i USA; død 16. april 2001 samme sted) var katolsk feltprest, marineoffiser og hjelpebiskop i Boston.

## Liv og virke
### Prest
John Richard McNamara ble presteviet den 10. januar 1952 for erkebispedømmet Boston av erkebiskop Richard Cushing. 

McNamara ble kommisjonert til United States Naval Reserve den 7. mai 1962. Han var prest for 3rd Marine Division på Okinawa og i Vietnam fra juni 1965 til mars 1966. Han ble tildelt Bronze Star for tjeneste med U.S. Marine Corps i Vietnam.[2]

McNamara tjenestegjorde senere ombord på  og . Han ble forfremmet til *commodore* den 1. desember 1983.

I US Navy var han *Chief of Chaplains of the United States Navy* fra 1985 til 1988. 
### Biskop
Den 14. april 1992 utnevnte pave Johannes Paul II til titulærbiskop av *Risinium* og til hjelpebiskop i Boston. Han ble bispeviet av erkebiskopen av Boston, kardinal Bernard Francis Law, den 21. mai samme år; medkonsekrerende var hjelpebiskop i det amerikanske militærordinariat John Joseph Glynn, og biskopen av Fort Wayne-South Bend, John Michael D'Arcy.

Den 12. oktober 1999 trakk han seg tilbake fra embedet som hjelpebiskop i Boston.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget (1763-1850) *1810
* Erkebiskop Martin John Spalding (1810-1872) *1848
* Kardinal James Gibbons (1834-1921) *1848
* Biskop Edward Patrick Allen (1853-1826) *1897
* Biskop Richard Oliver Gerow (1885-1976) *1924
* Biskop Joseph Bernard Brunini (1909-1996) *1957
* Kardinal Bernard Francis Law (1931-2017) *1973
* Biskop *John Richard McNamara* (1927-2001) *1992

## Referanser
Forhandlingsrett

**Forhandlingsrett** er i arbeidslivet en rett til å fremsette krav om forhandlinger om lønnsvilkår og arbeidsvilkår eller for å inngå eller revidere tariffavtaler.  

Slik rett kan gis til for eksempel fagforeninger, arbeidsgivere, arbeidsgiverforeninger eller hovedsammenslutninger.

Forhandlingsrett medfører ikke *forhandlingsplikt* for motparten. Dersom motparten ikke møter til forhandlinger eller forhandlingene ikke fører til en avtale, kan imidlertid streik, lockout eller andre midler iverksettes på visse vilkår.

## Referanser
Ben Alexander

**Ben Alexander** eller **Benjamin Alexander** er navnet til flere personer:

* Benjamin Alexander (alpinist)
* Ben Alexander (skuespiller)
* Ben Alexander (rugby league) (1971–1992) - australian rugby league-spiller 
* Ben Alexander (rugby union) (f. 1984) - australsk rugby union-spiller
* Benjamin F. Alexander - amerikansk politiker
Shanwayne Stephens

**Shanwayne Stephens** (født 19. oktober 1990 på Jamaica) er en jamaicansk-britisk bobkjører, som representerer Jamaica under Vinter-OL 2022 i Beijing. 

## Bakgrunn
Stephens er født på Jamaica, men flyttet til Storbritannia i 2002 med sin familie. Han vervet seg til Royal Air Force i 2015, og begynte med bobsleigh samme år.

## Idrettskarriere
Han debuterte internasjonalt i North American Cup i bobsleigh 2017/18, med en 16.-plass i toerbob i Calgary. Hans beste enkeltplassering i North American Cup i bobsleigh 2018/19 ble en niendeplass, og han endte på tiendeplass totalt i den nordamerikanske cupen denne sesongen. I North American Cup i bobsleigh 2019/20 fikk han flere topp 10-plasseringer, med to sjetteplasser i firerbob som beste plasseringer, og han endte på åttendeplass i firerbobcupen og ellevteplass i toerbobcupen.

I sesongen 2021/22 deltok han også i både toerbob og firerbob i North American Cup, og endte på sjetteplass i firerbob-cupen og tiendeplass i toerbob-cupen. Han representerer Jamaica i Vinter-OL 2022, og deltar der i både toerbob og firerbob. 

## Sammenlagtplasseringer i nordamerikacupen
;Toerbob:

;Firerbob:

## Referanser


## Eksterne lenker
*
Benjamin Alexander (alpinist)

**Benjamin Alexander** (født 8. mars 1983 er en jamaicansk-engelsk alpinist og tidligere DJ, som representerer Jamaica under Vinter-OL 2022, som landets første alpinist i et vinter-OL.

## Bakgrunn
Han er født i Wellingborough i England, og har jamaicansk far og britisk mor. Han begynte som DJ 17 år gammel, og jobbet som DJ fram til 2018. Hans interesse for ski startet i 2015, da han var DJ under et arrangement i Canada, men ble med på en helikopter-skitur, og noen måneder senere begynte han å ta skiundervisning. Han dro til Vinter-OL 2018 som tilskuer, og da han så at det kun var tre utøvere fra Jamaica som deltok der begynte hans interesse for å satser mot et OL selv. Denne interessen økte ytterligere da han så filmen *[[Cool Runnings]]*. 

## Idrettskarriere
Alexander deltok i sitt første FIS-renn i Big Sky Resort i USA den 9. januar 2020, der han kom 93.-plass i storslalåm. I januar 2022 deltok han i det nasjonale mesterskapet i alpint i Liechtenstein, og kom der på åttendeplass i storslalåm den 12. januar 2022, som ga kvalifisering til Vinter-OL 2022. 

Han deltar i storslalåm under Vinter-OL 2022, og han var også Jamaicas flaggbærer under åpningsseremonien, sammen med Jazmine Fenlator-Victorian. 

## Referanser


## Eksterne lenker
*
Nimroy Turgott

**Nimroy Turgott** (født 1992) er en jamaicansk bobkjører, som representerer Jamaica under Vinter-OL 2022 i Beijing. 

## Bakgrunn
Turgott drev tidligere med friidrett, og har deltatt på 100 meter i det jamaicanske mesterskapet flere ganger, men uten å kvalifisere seg til finalen. Hans personlige rekord på 100 meter er 10,56 sekunder, og på 200 meter har han 22,20 sekunder. Han begynte med bobsleigh i 2017.

## Idrettskarriere
Han debuterte internasjonalt i november 2017, i North American Cup i bobsleigh 2017/18, med en 15.-plass i toerbob i Whistler. Hans beste enkeltplassering i North American Cup i bobsleigh 2018/19 ble en niendeplass.

Han representerer Jamaica i Vinter-OL 2022, og deltar der i både toerbob og firerbob.

## Referanser


## Eksterne lenker
*
Derek Lawrence

**Derek Lawrence** (født 16. november 1941, død 13. mai 2020) var en engelsk plateprodusent, kjent blant annet for sitt arbeid med Deep Purple. Lawrence var ubetalt assistent hos Joe Meek før han etter hvert gjorde selvstendig arbeid. Blant studiomusikerne han benyttet seg av, var Ritchie Blackmore, noe som førte til at han produserte Deep Purples tre første album. Hans farvel med Deep Purple ble singelen «Hallelujah (I am the Preacher)». Han presenterte bandet for låten, men endte ikke opp med å produsere den.

Andre artister Lawrence produserte var Jethro Tull, Kim Fowley, Garnet Mimms, the V.I.Ps (som senere ble Spooky Tooth), Tony Wilson, Wishbone Ash, Flash, Green Bullfrog (med Blackmore), Tiger, Chas And Dave, Dragonfly, Strange Days, Carl Wayne, E.F. Band, Fist, Quartz og Quiet Riot.

Andre studiomusikere Lawrence hyppig benyttet var Big Jim Sullivan (gitar), Chas Hodges (piano) og Dave Peacock (gitar).

## Produksjonsarbeid (utvalg)
* Deep Purple: *[[Shades of Deep Purple]]* (1968)
* Deep Purple: *[[The Book of Taliesyn]]* (1968)
* Deep Purple: *[[Deep Purple (album)|Deep Purple]]* (1969)
* Wishbone Ash: *Wishbone Ash* (1970)
* Wishbone Ash: *Pilgrimage* (1971)
* Green Bullfrog: *Green Bullfrog* (1971)
* Wishbone Ash: *Argus* (1972)
* Angel: *Angel* (1975)
* Angel: *Helluva Band* (1976)
* Legs Diamond: *Legs Diamond* (1977)
* Quiet Riot: Quiet Riot (1977)
* Wishbone Ash: No Smoke Without Fire (1978)
* Fist: *Turn the Hell On* (1980)
* Quartz: *Stand Up and Fight* (1980)
* E.F. Band: *Last Laugh Is on You* (1981)

## Referanser
Tomé

**Tomé** er en havneby og kommune i Biobío i Chile. Den grenser til Coelemu i nord, Ránquil og Florida i øst, Penco i sør og Stillehavet i vest. Den lokale økonomien er hovedsakelig basert på tekstilindustri og fiskeindustri.

## Referanser


## Eksterne lenker
*
Ashley Watson

**Ashley Watson** (født 28. oktober 1993) er en britiskfødt bobkjører, som representerer Jamaica under Vinter-OL 2022 i Beijing. 

## Bakgrunn
Watson er født i Storbritannia, men hans far er født og oppvokst i Saint Thomas Parish på Jamaica. Han drev tidligere med fotball, friidrett og styrkeløft; han har bronse på 4 x 100 meter stafett fra det engelske skolemesterskapet i 2010, og han har bronse i benkpress på nasjonalt nivå, med en personlig rekord på 165 kg. Han begynte med bobsleigh i 2013, da det britiske landslaget trengte en sprinter på laget. Da dette laget mistet sin økonomiske støtte i 2017 sluttet han med bobsleigh, og tok opp styrkeløft på nytt, men i 2021 begynte han å trene bobsleigh med det jamaicanske laget.  

## Idrettskarriere
Han deltok i Junior-VM i bobsleigh 2014, og kom der på 12.-plass i firerbob for Storbritannia. Han deltok i europacupen 2015/16, der han fikk tre 16.-plasser i firerbob som beste resultat, og under Junior-VM i bobsleigh 2016 kom han på sjuendeplass i firerbob og ellevteplass i toerbob. 

Han representerer Jamaica i Vinter-OL 2022, og deltar der i firerbob. 

## Referanser


## Eksterne lenker
*
Citi Zēni

**Citi Zēni** er et latvisk poprap-band som ble etablert i 2020. Gruppen har seks medlemmer, og de slapp debutalbumet sitt i 2021. Året etter vant Citi Zēni sangkonkurransen *Supernova* på LTV med låten «Eat Your Salad». Som følge av seieren fikk de representere Latvia i Eurovision Song Contest 2022.

## Bakgrunn
Citi Zēni ble grunnlagt i mars 2020 under en låtskriverleir i Riga. Året etter, i 2021, utga bandet debutalbumet *Dogs take to the streets*. Bandets navn kan oversettes til *andre gutter*, og bandet beskriver seg selv som et «sekspersoners musikknummer fra Øst-Europa, som kjøpslår innen alternativ enhjøringspop».

I 2022 var bandet blant deltakerne i *Supernova*, Latvias svar på norske Melodi Grand Prix. Der deltok de med sangen «Eat Your Salad». Bandet gikk videre fra semifinalene og kvalifiserte seg til finalen 12. februar, der de vant. Som følge av seieren ble Citi Zēni Latvias representanter i Eurovision Song Contest 2022 i Torino i Italia. De deltok i semifinale 1, men kvalifiserte seg ikke til finalen etter å ha blitt nummer 14 i semifinalen.

## Referanser


## Eksterne lenker
* 
*
Yeo Jin-goo

**Yeo Jin-goo** (hangul: 여진구; hanja: 呂珍九, født 13. august 1997) er en sørkoreansk skuespiller. Han er kjent som «Nasjonens lillebror».

## Bakgrunn
Yeo ble født 13. august 1997. Han er den eldste av to søsken og har en yngre bror. Som barn ønsket Yeo å vises på TV og ba derfor foreldrene om å la ham prøve skuespill. Med støtte fra foreldrene tok han skuespillertimer og debuterte til slutt på storskjerm med *[[Sad Movie]]* (2005).

Han ble uteksaminert fra Namgang High School, en videregående skole i 2016. Han studerer for tiden ved Chung-Ang University, med hovedfag i Institutt for teater.

## Filimografi
### Film

### TV-serie

### Reality-TV

### Musikkteater

### Fortelling

### Musikkvideo

## Ambassadørskap

## Referanser


## Eksterne lenker
* 
* 
*
Rolando Reid

**Rolando Reid** (født 27. januar 1993) er en jamaicansk bobkjører, som representerer Jamaica under Vinter-OL 2022 i Beijing. 

## Bakgrunn
Reid drev tidligere med friidrett, da han studerte ved Morgan State University i Baltimore. Han drev med både kast- og løpsøvelser, og under Mid-Eastern Athletic Conference Championships i 2015 fikk han sølv i spydkast og bronse på stafett. Han deltok også i CARIFTA Games 2012, der han kom på ellevteplass i spydkast. I 2019 ble han oppfordret av sin bror til å flytte tilbake til Jamaica og prøve å kvalifisere seg til det jamaicanske landslaget i bobsleigh.

## Idrettskarriere
Han debuterte internasjonalt i North American Cup i november 2021, med en sjetteplass i firerbob. 

Han representerer Jamaica i Vinter-OL 2022, og deltar der i firerbob. 

## Referanser


## Eksterne lenker
*
Andreas Bjelland Eriksen

**Andreas Bjelland Eriksen** (født 1992) er en norsk politiker for Arbeiderpartiet og klima- og miljøminister i Jonas Gahr Støres regjering. I Stortingsvalget 2025 ble han valgt inn for Rogaland.

Fra 2021 til 2023 var han statssekretær ved Statsministerens kontor og i Olje- og energidepartementet. Han kom fra stillingen som politisk rådgiver i Arbeiderpartiets stortingsgruppe.

Bjelland Eriksen var leder av AUF i Rogaland fra 2010 til 2012 og medlem av fylkestinget i Rogaland fra 2011 til 2019.

Han var elev ved Stavanger Katedralskole, avd. Kongsgård og er utdannet siviløkonom fra Norges handelshøyskole.

Bjelland Eriksen er sønn av Cecilie Bjelland. Bjelland Eriksen er gift og har to barn.

## Referanser


## Eksterne lenker
*
Ingrid Marie Vaag Endrerud

**Ingrid Marie Vaag Endrerud** (født 1993) er en norsk politiker (Ap). Fra 2023 er hun daglig leder i Utøya AS. 

I perioden 2021 til 2023 var hun politisk rådgiver for statsråd Tonje Brenna i Kunnskapsdepartementet.

## Utdannelse
Vaag Endrerud gikk på Gjøvik Videregående skole og er utdannet ved Handelshøyskolen BI og Universitetet i Bergen.

## Politiske verv og ansettelsesforhold
Hun var leder for Oppland AUF fra 2011 til 2013. 

Fra 2019 til 2021 var Vaag Endrerud politisk rådgiver for Tonje Brenna i Viken fylkeskommune, der Brenna var fylkesrådsleder. Vaag Endrerud hadde tidligere jobbet i AUF, LO, Skiforbundet og Akershus Arbeiderparti. 

## Familie
Ingrid Marie Vaag Enderud er søster av politikeren Jan Halvor Vaag Endrerud.

## Referanser
Monika Liubinaitė

**Monika Liubinaitė** (født 9. februar 1988 i Klaipėda i Litauen), kjent profesjonelt som **Monika Liu**, er en litauisk sanger og låtskriver. Hun representerte Litauen i Eurovision Song Contest 2022 med låten «Sentimentai».

## Bakgrunn
Liubinaitė vokste opp i kystbyen Klaipėda i Litauen og begynte med musikk allerede fra ung alder. Som femåring begynte hun med fiolinundervisning, og noen år senere begynte hun å synge, og å delta i lokale sangkonkurranser.

Senere studerte hun musikk ved Klaipėda universitet. Etter studiene flyttet hun til Boston i USA for å studere ved Berklee College of Music. Senere flyttet hun til London for å jobbe videre med musikken. Hun bor nå i hjemme i Litauen, i hovedstaden Vilnius og har utgitt en rekke singler og album. Hun er fire ganger nominert til en M.A.M.A.-pris, Litauens svar på Spellemannprisen, og hun har vært dommer i tv-programmer som litauiske *[[The Voice (TV-program)|The Voice]]* og *[[Maskorama]]*.

I februar 2022 deltok hun i den litauiske sangkonkurransen *Pabandom iš naujo 2022* på LRT televizija med sin egenkomponerte låt «Sentimentai». Hun vant finalen 12. februar med toppoeng i både jury- og telefonavstemningen. Gjennom seieren fikk hun representere Litauen i Eurovision Song Contest 2022 i Torino, der hun ble nummer 14.

Liubinaitė beskriver selv musikkstilen sin som elektropop og har blitt sammenlignet med den islandske artisten Björk.

## Diskografi

### Studioalbum

* *I Am* (2015)
* *Lünatik* (2019)
* *Melodija* (2020)

## Referanser


## Eksterne lenker
* 
* 
*
Indian Premier League

Den **Indian Premier League** (**IPL**) er en profesjonell menns Twenty20 cricket league, bestridt av ti lag basert på ti Indiske byer. Forbundet ble grunnlagt av Styrets Kontroll For Cricket I India (BCCI) i 2007. Det holdes vanligvis Mellom Mars Og Mai hvert år og har et eksklusivt vindu i ICC Future Tours-Programmet.

IPL er den mest deltok cricket liga i verden og i 2014 ble rangert sjette av gjennomsnittlig oppmøte blant alle sports ligaer. I 2010 BLE IPL den første sportsbegivenheten i verden som ble sendt live på YouTube. Merkeverdien AV IPL i 2019 var US $ 6.3 milliarder, ifølge Duff &amp;amp; Phelps. Ifølge BCCI bidro 2015 IPL sesongen US$150 millioner til BNP av Indisk økonomi. 2020 IPL-sesongen satte en massiv seerrekord med 31,57 millioner gjennomsnittlige visninger og med en samlet forbruksøkning på 23 prosent fra 2019-sesongen.

Det har vært fjorten sesonger av IPL-turneringen. De NÅVÆRENDE IPL-tittelinnehavere er Chennai Super Kings, vinne 2021 sesongen. 

## Referanser
Nasjonens lillesøster/lillebror

**Nasjonens lillesøster** (koreansk: 국민 여동생) eller **Nasjonens lillebror** (koreansk: 국민 남동생) er en uformell «tittel» i den sørkoreanske underholdningsindustrien. Det refererer til en ung kvinnelig eller mannlig kjendis i slutten av tenårene til begynnelsen av tjueårene som framstår som søt og uskyldig.

## Personer knyttet til tittelen
;Nasjonens lillesøster
* Im Ye-jin (født 1959), skuespiller
* Jang Na-ra (født 1981), sanger og skuespiller
* Moon Geun-young (født 1987), skuespiller og modell
* Park Bo-young (født 1990), skuespiller
* Park Shin-hye (født 1990), suespiller og sanger
* Kim Yuna (født 1990), kunstløper
* Ahn So-hee (født 1992), skuespiller og sanger
* Lee Ji-eun (født 1993), sanger, låtskriver og skuespiller
* Son Yeon-jae (født 1994), rytmisk gymnast
* Lee Hye-ri (født 1994), skuespiller og sanger
* Kim So-hyun (født 1999), skuespiller
* Kim Yoo-jung (født 1999), skuespiller
*Kim Sae-ron (født 2000), skuespiller
;Nasjonens lillebror
* Ji Hyun-woo (født 1984), skuespiller
* Lee Seung-gi (født 1987), sanger, skuespiller og vert
* Park Bo-gum (født 1993), skuespiller
* Yoo Seung-ho (født 1993), skuespiller
* Yeo Jin-goo (født 1997), skuespiller

## Se også
* K-pop
* K-drama

## Referanser
NM i bandy 2022

**Det 103. [[NM i bandy for menn|norgesmesterskapet i bandy]]** ble arrangert vinteren 2021/22 etter å ha blitt avlyst de to foregående årene grunnet Koronapandemien. 

## Avvikling

## Tabell

## Sluttspillet

## Kvartfinaler

### [[Stabæk Bandy|Stabæk]] (1) – [[Sarpsborg Bandyklubb|Sarpsborg]] (7)

### [[Idrettsforeningen Ready|Ready]] (2) – [[Høvik Idrettsforening|Høvik]] (8)

### [[Solberg Sportsklubb|Solberg]] (3) – [[Drammen Bandy|Drammen]] (5)

### [[Mjøndalen Idrettsforening|Mjøndalen]] (4) – [[Ullevål Idrettslag|Ullevål]] (6)

## Semifinaler

### [[Stabæk Bandy|Stabæk]] (1) – [[Mjøndalen Idrettsforening|Mjøndalen]] (4)

### [[Idrettsforeningen Ready|Ready]] (2) – [[Solberg Sportsklubb|Solberg]] (3)

## Finale

### [[Stabæk Bandy|Stabæk]] (1) – [[Solberg Sportsklubb|Solberg]] (3)

## Referanser



## Eksterne lenker
* Alle kamper
Kurt Hensel

**Kurt Wilhelm Sebastian Hensel** (født 29. desember 1861 i Königsberg, død 1. juni 1941 i Marburg) var en tysk matematiker. Han arbeidet innen tallteori hvor han er mest kjent for etableringen av ''p''-adiske tall. De spiller en viktig rolle i moderne matematikk og ble benyttet i beviset av Fermats siste teorem. I 1929 ble han kreert til æresdoktor ved Universitetet i Oslo.

Hensel var født i Königsberg som var hovedstaden i det gamle Øst-Prøyssen hvor han vokste opp på godset til sine foreldre. Hans bestefar på farsiden var gift med komponisten Fanny Mendelssohn. Da han var ni år gammel, flyttet han med familien  til Berlin hvor han fikk sin videre utdannelse ved et av byens mest kjente gymnas. Allerede her ble hans interesser rettet mot matematikken. I årene etterpå fortsatte han studier på dette feltet ved universitetene i Bonn og Berlin. Her mottok han sin doktorgrad i 1884 under ledelse av Leopold Kronecker og gjennomførte den nødvendige *[[habilitation]]* i 1886.

Kronecker døde i 1891 og Hensel tok på seg oppgaven med å gjennomgå hans arbeid og få dem utgitt i en mer systematisk form. Dette prosjektet fortsatte han med i mange år slik at tallteori ble en sentral del av hans akademiske liv.

Hensels viktigste arbeid om ''p''-adiske tall ble publisert i 1897. Det var basert på analogien mellom faktorisering av polynomer som danner en matematisk ring, og oppsplitting av heltall i produkt av primtall. Denne ny tallkroppen var en utvidelse av de rasjonale tallene og representerte et alternativ til de vanlige, reelle tallene. Selv om denne oppdagelsen hadde flere viktige anvendelser, skapte likevel dette bidraget ikke særlig interesse i de følgende årene.

Likevel ble han betraktet å være så kvalifisert at han i 1901 ble kallet til et fullt professorat ved Universitetet i Marburg hvor han ble livet ut. I 1908 publiserte han verket *Theorie der algebraischen Zahlen* hvor matematikk med *p*-adiske tall ble grundigere gjennomgått. Men det var først i 1921 da hans student Helmut Hasse i sitt doktorgradsarbeid kom frem til helt nye resultat ved bruk av disse nye tallene, at de fikk virkelig betydning.

Hensel var i mange år redaktør for  *Journal für die reine und angewandte Mathematik* som ofte omtales som *Crelles Journal* etter grunnleggeren. På grunn av de nazistiske raselovene som ble innført i Tyskland på midten av 30-tallet, måtte han gå av fra sin stilling ved universitetet i 1935. Han døde i 1941 av et hjerteinfarkt.

## Referanser


## Eksterne lenker

* MacTutor, ''Kurt Hensel'', University of St. Andrews, Scotland.
* E.W. Weisstein, ''p''-adic number, Wolfram MathWorld.
La Belle Strasbourgeoise

***La Belle Strasbourgeoise*** (norsk: *Den vakre strasbourgerinne*) er et portrett fra 1703 av den franske maler Nicolas de Largillière (1656-1746). Bildet befinner seg i Musée des Beaux-Arts i Strasbourg.

## Motiv
Portrettet viser en ung kvinne kledd i en drakt som var moderne i Strasbourg i årene 1688 til 1730. Den består av et rødt skjørt (såvidt synlig) med et sort forkle, brede ermer strammet til omkring albuen med plisserte bånd og avsluttet med blondemansjetter. Bysten er snørt sammen mens skuldrene er dekket av et hvitt sjal kantet med blonder. De store perlene om halsen og den lille hunden vitner om kvinnens status. Øverst bærer hun en storbremmet hatt med sorte blonder. 

## Andre versjoner
* En annen og nesten identisk utgave av bildet ble i 2020 solgt hos Christie’s i Paris for € 1,57 millioner.
* Politiker og billedkunstner Robert Heitz (1895-1984) malte i 1967 en parodi på La Belle Strasbourgeoise som han navngav *La Vieille Strasbourgeoise*.

## Referanser
Plasmatics

**Plasmatics** var et amerikansk punk og heavy metal band som ble dannet i New York i 1977 av manageren Rod Swenson, sangeren Wendy O. Williams og gitaristen Richie Stotts. Swenson og Williams var med gjennom hele bandets karriere 1977–1983 og 1987–1988, mens Stotts uteble fra gjenforeningen i 1987 med albumet *Maggots: The Record*. Williams var sentral i sceneshowet deres, som tidlig innebar knusing av gjenstander med slegger og motorsager – for eksempel TV-apparater, men også Cadillacer av varianten Coupé de ville (tak kun over passasjersetene bak); samt simulering av sex og lite påkledning. Opptredenene ga Williams den uformelle tittelen dronningen av shock rock.

## Utgivelser
;Studioalbum
* *New Hope for the Wretched* (1980)
* *Beyond the Valley of 1984* (1981)
* *Coup d'etat* (1982)
* *Maggots: The Record* (1987)
* *Coup de Grace* (2000) – posthum utgivelse etter Willams' dødsfall i 1998 av demoene til *Coup d'etat* (1982)
;EP-er
* *Butcher Baby* (1978)
* *Dream Lover* (1979)
* *Monkey Suit* (1980)
* *Metal Priestess* (1981)

## Referanser


## Eksterne lenker
* 
*
Kjersti Bjørnstad

**Kjersti Bjørnstad** (født 1984) er en norsk politiker (Sp) fra Kapp i Østre Toten bosatt på Gjøvik. 

Fra 2021 til 2029 er hun vararepresentant på Stortinget. Hun har møtt på Stortinget som vara for Marit Knutsdatter Strand som var ute i fødselspermisjon. 

Hun var statssekretær i Kommunal- og distriktsdepartementet fra 2021 til 31. mars 2023 da hun ble statssekretær i Klima- og miljødepartementet inntil Senterpartiet forlot regjeringen 4. februar 2025. 

I perioden fra 2015 til 2019 var hun medlem av fylkestinget i Oppland og fylkesleder for Oppland Senterparti fra 2019 til 2021. Hun var medlem av kommunestyret i Vestre Toten fra 2007 til 2015. Hun satt på fylkestinget i Innlandet fra 2020 til 2023.  

Før hun ble heltidspolitiker jobbet Bjørnstad i Norges Handikapforbund. 

Bjørnstad er vokst opp på Kapp i Østre Toten og er bosatt på Gjøvik, der hun har vært medlem av kommunestyret siden 2019. 

Bjørnstad har tidligere sittet i Senterpartiets sentralstyre.  

## Referanser
Servicefartøy

**Servicefartøy**, også kalt **servicebåt**, **arbeidsbåt** eller **multifunksjonsfartøy**, er ulike fartøy brukt til å utføre spesialiserte oppgaver. Servicefartøy med to skrog blir gjerne kalt arbeidskatamaran. Begrepet servicefartøy blir ofte benyttet for små fartøy som blir benyttet i oppdrettsnæringen, eller til anleggsarbeid i havner, men brukes også om større spesialfartøy.

## I oppdrettsnæringen
Servicefartøy blir spesielt benyttet i oppdrettsnæringen, og er nødvendige for driften av oppdrettsanlegg. Fartøyene utfører blant annet dykkertjenester, inspeksjoner, overvåking, vask av anlegg/nøter, forankring, ROV-operasjoner, bistand ved parasittbehandling og utlegging av anlegg og fortøyninger.
Det benyttes ulike spesialiserte fartøy for noen av oppgavene. En vaskebåt er et servicefartøy som brukes til å vaske nøter og merder for å unngå begroing. En dykkerbåt er et servicefartøy som brukes i forbindelse med dykking. Om bord i båten finnes ofte ulikt utstyr for sveising, kutting og brenning, montering av anoder, undervannsinspeksjoner, legging av rørledninger, kontroll og rengjøring av bunnventil, i tillegg til utstyr som dykkere bruker under dykking. På noen av dykkerbåtene finnes det også undervannsdroner (ROV) som kan benyttes til inspeksjon og oppdrag på dypere farvann, eller der det ikke er behov for dykker. En arbeidsbåt er et fartøy som ikke er spesialisert for en spesifikk ting, men utfører et bredere spekter av oppgaver. Dette kan blant annet sammenfatte vask av flytekrage, fortøyningsarbeid, bistand i forbindelse med avlusing, transport og anleggsarbeid.

## I Norge
I Norge brukes store mengder servicefartøy i oppdrettsnæringen. Seniorrådgiver Einar Stephansen i Rambøll hadde i 2019 analysert servicefartøy som brukes i havbruk i Norge i fem år. I 2017 oppga iLaks at det var 273 servicefartøy til bruk i oppdrettsnæringen i Norge. I 2018 hadde antallet fartøy økt til 325, men ett år senere var antallet redusert til 300 fartøy. Fra 2018 til 2019 hadde 18 nye fartøy blitt bygget, og rundt 35 servicefartøy hadde blitt tatt ut av næringen.

De ti største rederiene innen servicefartøy-næringen eide i 2019 totalt 177 servicefartøy, som var 60 prosent av alle fartøy i servicebåtnæringen i Norge på det tidspunktet.

## Galleri

Building the site (4754807838).jpg|Et servicefartøy vedlikeholder en merd
Norsk Havbrukssenter IMG 1041.jpg|Servicefartøyet MS «Frigg»
Norsk Havbrukssenter 00019 (4840603964).jpg|Et servicefartøy fortøyd til en merd
Selbjörn IMO 6924246 S Steinsund 16-10-2021.jpg|MF «Selbjørn», en eldre ferge bygget om til et servicefartøy
Lovundlaks.jpg|Servicefartøyet MS «Lunderøy»
Fôrflaate.jpg|Et servicefartøy ved siden av en fôrflåte


## Referanser


## Eksterne lenker
* 
*
Sjællandske Livregiment

**Sjællandske Livregiment** var et dansk infanteriregiment som inntil sammenslåingen med Gardehusarregimentet og Danske Livregiment til Gardehusarregimentet i 2001 holdt til på Antvorskov Kaserne.

## Historie
Regimentet ble opprettet 17. november 1614 og deltok gjennom sin levetid i en rekke hjemlige kriger: Karl Gustav-krigene (1658-60), den skånske krig (1675-79), Pfalziske Arvefølgekrig (1693), den store nordiske krig (1700-21), Slaget på Reden (1801), første (1848-50) og andre slesvigske krig (1864). Dessuten var det i utenlandsk krigstjeneste i årene 1689-98 og 1701-14.

Regimentets fanebånd er: Slaget ved Lutter am Barenberg 1626, Kjøbenhavn 1659, Landskrona 1675, Dybbøl 1849, Isted 1850 og Dybbøl 1864.

Gjennom alle årene hadde regimentets tropper vært spredt utover en rekke forskjellige kaserner på Sjælland. Det var først ved ferdiggjørelsen av Antvorskov Kaserne i 1975 at alle kompanier, bataljoner og administrasjonen ble samlet ett sted. Heretter bestod avdelingene av en panserinfanteri&shy;bataljon (I&nbsp;bataljon), en stående panserbataljon (II&nbsp;panser&shy;bataljon) samt en utdannelsesbataljon og diverse støtteavdelinger, herunder 3 echelonsverksteder.

Ved forsvarsforliket i 1984 ble den stående panserinfanteri&shy;bataljon nedlagt og videreført som vernepliktsbataljon, liksom panserbataljonens stående panserinfanteri&shy;kompani ble vernepliktig. I 1994 ble panserbataljonens kampvogner (Centurion mrk. III) utskiftet med Leopard I A5, og var således det første regiment på Sjælland med Leopard-kampvogner.

Sjællandske Livregiment har gjennom årene skiftet navn adskillige ganger. Regimentet er tradisjonsbærende som den danske Hærens eldste regiment.

## Eksterne lenker
* Gardehusarregimentet
* Gardehusarregimentet 400 år  i 2014
Javad El Bakali

**Javad El Bakali** (født 1994) er en norsk komiker og tekstforfatter fra Haugenstua i Oslo.

Han har siden 2019 drevet humorkontoen *utlending.memes* på Instagram*,* som pr. november 2024 har over  følgere. For kontoen fikk El Bakali Humorprisen 2022 i klassen årets morsomste på nett og Humorprisen 2025 i klassen morsomste SoMe-konto. Han har også vært nominert i klassen morsomste på nett under Humorprisen for 2019, 2020/2021 og 2023 og til publikumsprisen under Humorprisen 2025. El Bakali driver også den ukentlige podcasten *Broren min* sammen med artist Pasha Nadjafi.

I 2021 deltok El Bakali som produsent og tekstforfatter i YouTube-serien *Erlend og stortingsvalget* der han figurerte sammen med Erlend Mørch og Steinar Klouman Hallert. I 2022 debuterte han som forfatter med boka *Dette er nordmenn* hos Kagge Forlag. Boka er en satirisk fortelling om hans egens oppvekst på Haugenstua og innvandreres forhold til norsk kultur. El Bakali er fast gjest i *[[Aftenposten|Aftenpostens]]* podkast Poprådet.

## Referanser
Fayik Abdi

**Fayik Abdi** (født 7. oktober 1997 i San Diego i California) er en USA-født alpinist, som representerte Saudi-Arabia under Vinter-OL 2022. 

## Bakgrunn
Abdi er født i USA, men lærte å stå på ski da han og familien bodde i Libanon da han var barn, i skiområdet Mzaar Kfardebian utenfor Libanon. Da Saudi-Arabias skiforbund å kartlegge hvilke utøvere som kunne utgjøre landets første lag i vintersport kontaktet de ham, i mars 2021, for å diskutere OL-deltakelse. Han hadde stått på ski i forbindelse med studier på University of Utah, og han har tidligere også drevet med tennis, svømming, løping, triatlon, fotball og basketball.

## Idrettskarriere
Han deltok i sine første Entry League FIS-renn i november 2021, og han deltok i det østtimoresiske mesterskapet i alpint i desember 2021, som ble arrangert i Montenegro, der han fikk 18.-plass i storslalåm som beste resultat. Han deltok også i OL-kvalifiseringsturneringen Exotic Nations Cup 2022 i Malbun i Liechtenstein, der det nasjonale mesterskapet i alpint for Jamaica og Kapp Verde ble arrangert. Han kom der på sjuendeplass i storslalåm i det jamaicanske mesterskapet. 

Han representerte Saudi-Arabia under Vinter-OL 2022, og kom der på 44.-plass i storslalåm. 

## Referanser


## Eksterne lenker
*
Alina Pasj

**Alina Ivanivna Pasj** (; født 6. mai 1993) er en ukrainsk sanger, rapper og skuespiller. Hun deltok i den sjette sesongen av ukrainske *[[X Factor]]*. I 2022 vant hun den ukrainske sangkonkurransen *[[Vidbir|Vidbir 2022]]* med sangen «Shadows of Forgotten Ancestors», og hun skulle ha representert Ukraina i Eurovision Song Contest 2022. På grunn av strid rundt en reise til russisk-annekterte Krim, valgte hun å trekke seg fra oppdraget.

## Bakgrunn
Hun ble født i Busjtyno i Zakarpatska oblast i 1993. Som 17-åring i 2010 deltok hun i TV-programmet *Karaoke na majdani*, og 2015 ble hun nasjonalt kjent da hun kom på tredjeplass i den sjette sesongen av ukrainske X Factor. I 2019 ga hun ut sitt første studioalbum, *Pintea: Hory*, dette ga henne to nominasjoner til den ukrainske musikkpriser YUNA, og hun vant i klassen beste hiphophit. Hun mottok også M1 Music Award-nominasjoner og opptrådte på Atlas Weekend-festivalen.

I juni 2019 ga hun ut albumet *Pintea: Misto*, som to år etter ble etterfulgt av hennes tredje album *Rozmova*, som ga henne to YUNA-nominasjoner.

### Eurovision Song Contest 2022
Alina Pasj deltok i *[[Vidbir|Vidbir 2022]]*, Ukrainas svar på norske Melodi Grand Prix, og der vinneren får representere Ukraina i Eurovision Song Contest. Hun deltok med låten «Shadows of Forgotten Ancestors» som vant juryavstemningen og ble nummer to i telefonavstemningen. Hun vant konkurransen sammenlagt, og skulle dermed representere landet i Eurovision Song Contest 2022 i Torino. Få dager etter seieren ble det imidlertid strid rundt et besøk hun hadde hatt på russisk-annekterte Krim i 2015. I Ukraina er det strenge regler for innreise til Krim, blant annet må ukrainere søke om innreise, og innreisen må skje via Ukraina. 

Pasj leverte inn dokumentasjon på at hun hadde reist inn via Ukraina, men kringkasteren  mente dokumentasjonen var fabrikert. Til slutt valgte hun å trekke seg fra oppdraget om å representere Ukraina i Eurovision Song Contest, og kommenterte at hun «ikke ville ha denne virtuelle krigen og hatet. Den viktigste krigen nå er den ytre, den som kom til landet mitt i 2014» –&nbsp;med henvisning til krigen i Øst-Ukraina. I stedet fikk andreplassen Kalush Orchestra og låten «Stefania» representere Ukraina i Eurovision Song Contest 2022. Der vant de.

Hendelsen skjedde også midt under den spente krisen mellom Russland og Ukraina, der Russland hadde deployert store styrker langs grensen til Ukraina. Kort tid etter gikk også Russland til militært angrep på Ukraina.

## Diskografi

### Studioalbum

* 2019 – *Pintea: Hory*
* 2019 – *Pintea: Misto*
* 2021 – *Rozmova*

### EP-er

* 2020 – *Amerikraine Dream*
* 2021 – *Norov*

### Singler

* 2018 – «Bitanga»
* 2018 – «Oinagori»
* 2019 – «Oboloka» (med Born Dirty)
* 2019 – «Ne pyly» (med Freel)
* 2020 – «Vysokomirni»
* 2020 – «Ne vpasty» (med Anja Sapajeva)
* 2020 – «Amaga» (med T-Zhuk)
* 2020 – «N.U.M.»
* 2021 – «Molytva»
* 2021 – «Palayu» (med Kretsjet og Donn & Osmon)
* 2021 – «Motanka»
* 2022 – «Shadows of Forgotten Ancestors»

## Referanser


## Eksterne lenker
* 
* 
* 
*
Lord Strathcona’s Horse (Royal Canadians)

**Lord Strathcona’s Horse (Royal Canadians)** er et panser&shy;regiment i Canadas hær, opprettet 1. juli 1901 som et av de siste regimenter i det britiske imperiet som ble dannet av en privatperson – Donald Alexander Smith, 1ste baron Strathcona og Mount Royal.

Under boerkrigen rekrutterte og utstyrte lord Strathcona regimentet for egen regning til tjeneste i Syd-Afrika. Mange dyktige ryttere (cowboys og medlemmer av North West Mounted Police) vervet seg, hvilket muliggjorde en kort opplæringsperiode og rask utsendelse til Afrika. De 537 soldatene og offiserene, samt 599 hestene, til det nye regimentet seilte fra Halifax 18. mars 1900 og ankom Cape Town 10. april.

Regimentet består av en regimentsstab og tre linje&shy;eskadroner: to tunge panser&shy;eskadroner (A og B), og en lett kavaleri&shy;eskadron, foruten en stabseskadron som leverer tren og intendantur. I september 2006 ble Eskadron&nbsp;B deployert med Leopard&nbsp;C2 som den første NATO-deployeringen av stridsvogner til Afghanistan.

I juli 2025 utførte regimentet oppdrag som Kongens livgarde i London.

## Bilder

First mounted review of Strathcona Horse at Ottawa, Ontario, 7th March, 1900 (HS85-10-11271).jpg
Strathcona's Horse.jpg
Alfred Munnings-Lord Strathcona's Horse on the March (CWM 19710261-0441).jpeg


## Referanser


## Eksterne lenker
*
Heinrich Döring

**Heinrich Döring** er navnet til flere personer:

* Heinrich Döring (forfatter), tysk forfatter
* Heinrich Döring (biskop), tysk katolsk biskop
Simon Jocher

**Simon Jocher** (født 1996) er en tysk alpinist.

Han representerte Tyskland i vinter-OL 2022 i Beijing, hvor han ble nummer 13 i Super-G.

## Referanser


## Eksterne lenker
*